### NN 87/2023 (28.7.2023.), Odluka o poništenju dijela Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+)

Agencija za elektroničke medije

1363

Vijeće za elektroničke medije u sastavu Robert Tomljenović, zamjenik predsjednika Vijeća, te Damir Bučević, Anita Malenica i Željko Topić kao članovi Vijeća, na temelju odredbe članka 85. stavka 8. i 9. Zakona o elektroničkim medijima (»Narodne novine«, broj 111/21 i 114/22), članka 23. Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine«, broj 118/22), a na temelju Obavijesti o namjeri davanja koncesije za obavljanje djelatnosti pružanja medijskih usluga digitalnog radija (DAB+) br. 05/23, klasa: UP/I-614-03/23-02/0005, urbroj: 114-06/04-23-01, (»Narodne novine« broj 58/23) na 26-23 sjednici održanoj 25. srpnja 2023., donijelo je sljedeću

ODLUKU

I. Poništava se dio Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 05/23, klasa: UP/I-614-03/23-02/0005, urbroj: 114-06/04-23-01 objavljena u »Narodnim novinama« broj 58 od 25. svibnja 2023. godine, u dijelu za davanje koncesije za obavljanje djelatnosti pružanja medijske usluge digitalnog radija DAB+, TABLICA 1.:

|  |  |
| --- | --- |
| Red. broj | Naziv, područje i oznaka digitalne regije |
| 3. | DB0-DC0 (Međimurska, Varaždinska, Koprivničko-križevačka, dio Bjelovarsko-bilogorske, Krapinsko-zagorska, Grad Zagreb, Zagrebačka, dio Sisačko-moslavačke, Karlovačka, dio Primorsko-goranske županije) |
| 4. | DE0 (dio Ličko-senjske, Zadarska, Šibensko-kninska županija) |
| 5. | DF0 (Splitsko-dalmatinska, dio Dubrovačko-neretvanske županije) |

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Na temelju članka 85. ZEM-a, Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija (dalje: Pravilnik), te provedenih pripremnih radnji za davanje koncesija te tehničke podloge koju je utvrdila Hrvatska regulatorna agencija za mrežne djelatnosti, Vijeće za elektroničke medije (dalje: Vijeće) je Odlukom o objavi Obavijesti o namjeri davanja koncesije za obavljanje djelatnosti pružanja medijskih usluga digitalnog radija (DAB+) br. 05/23, klasa: UP/I-614-03/23-02/0005, urbroj: 114-06/04-23-01 objavljena u »Narodnim novinama« broj 58 od 25. svibnja 2023. godine raspisalo Obavijest o namjeri davanja koncesije za obavljanje djelatnosti pružanja medijske usluge digitalnog radija na ukupno pet (5) koncesijskih područja.

Na 23-23 sjednici Vijeća, dana 6. srpnja 2023. održano je javno otvaranje ponuda pristiglih na temelju Obavijesti o namjeri davanja koncesije br. 05/23 te je utvrđeno kako su na temelju navedene Obavijesti pristigle sljedeće ponude:

|  |  |  |  |
| --- | --- | --- | --- |
| Red. broj | Naziv, područje i oznaka digitalne regije | Broj kanala | Ponuditelj |
| 1. | MUX 1 (Republika Hrvatska) | 3 | AUTOR d.o.o. |
| 2. | DA0 (Osječko-baranjska, Vukovarsko-srijemska, Brodsko-posavska, Virovitičko-podravska, Požeško-slavonska, dio Bjelovarsko-bilogorske, dio Sisačko-moslavačke županije) | 8 | RADIO SLAVONIJA d.o.o. |
| 3. | DB0-DC0 (Međimurska, Varaždinska, Koprivničko-križevačka, dio Bjelovarsko-bilogorske, Krapinsko-zagorska, Grad Zagreb, Zagrebačka, dio Sisačko-moslavačke, Karlovačka, dio Primorsko-goranske županije) | 6 | Nije zaprimljena ni jedna ponuda. |
| 4. | DE0 (dio Ličko-senjske, Zadarska, Šibensko-kninska županija) | 8 | Nije zaprimljena ni jedna ponuda. |
| 5. | DF0 (Splitsko-dalmatinska, dio Dubrovačko-neretvanske županije) | 8 | Nije zaprimljena ni jedna ponuda. |

Utvrđeno je kako za područja pod rednim brojem 3. do 5. nije zaprimljena ni jedna ponuda.

Slijedom navedenog, Vijeće za elektroničke medije odlučilo je kao u izreci ove odluke te na temelju odredbe članka 23. Pravilnika o sadržaju i postupku raspisivanja obavijesti o namjeri davanja koncesija za obavljanje djelatnosti pružanja medijskih usluga televizije i radija donijelo odluku o poništenju odluke o objavi Obavijesti o namjeri davanja koncesije za obavljanje djelatnosti pružanja medijske usluge digitalnog radija (DAB+) br. 04/23 u dijelu kako je navedeno u izreci ove odluke.

UPUTA O PRAVNOM LIJEKU

Protiv ove odluke nije dopuštena žalba ali se može pokrenuti upravni spor pred nadležnim Upravnim sudom u roku od 30 dana od dana primitka odluke. Tužba se predaje ili šalje neposredno Upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-614-03/23-02/0005
 Urbroj: 114-06/04-23-05
 Zagreb, 25. srpnja 2023.

VIJEĆE ZA ELEKTRONIČKE MEDIJE

Zamjenik predsjednika
 Vijeća za elektroničke medije
 Robert Tomljenović, v. r.